作者：曹勋
词牌/韵律：法曲遍第三・法曲

paragraphs: 珠星璧月，昼景夜色相催。
正阳炎序火府，龙珠蕴照，冰海融澌。
洞天春常好，日日琪花，琼蕊芳菲。
绛景无别，惟似琉璃。
平地环绕清泚。
火中生莲，会成真物，更取海底龟儿。
胜热涤暑风，全形莹若冰肌。
常存道意。
铄石流金无畏。
共协混元一气。
入冲极。
觉自己。
乾体还归。